Z A P I S N I K
11. sjednice Vijeća Mjesnog odbora Markuševec održane 20. travnja 2026. 
Zagreb, Trg svetog Šimuna 5 s početkom u 19,00 sati

Nazočni članovi Vijeća:
Antonia Antolović, Josip Kobasić, Brankica Habijanec, Antonio Grivić, Mario Jurin i Snježana Punjek.

Odsutni članovi Vijeća :
Matej Završki.


Predsjedava: Antonia Antolović, predsjednica Vijeća

Zapisnik vodi: Antonia Antolović, predsjednica Vijeća


Predsjednica konstatira da je nazočno 6 od ukupno 7 članova Vijeća, što znači da Vijeće može pravovaljano odlučivati, te otvara 11. sjednicu Vijeća Mjesnog odbora.

Predsjednica Vijeća daje zapisnik 10. sjednice na verifikaciju.
Vijeće prihvaća tekst Zapisnika 10. sjednice Vijeća, bez izmjena.

Na prijedlog predsjednice Vijeće jednoglasno utvrđuje 


DNEVNI  RED

	1. 
	Zaključak o prioritetima za Plan komunalnih aktivnosti Gradske četvrti Podsljeme za 2027. – donošenje zaključka

	2. 
	Izvješće o radu Vijeća Mjesnog odbora Markuševec u 2025. godini

	3. 
	Zaključak o izgradnji vodoopskrbnog cjevovoda u ulice Deščevec od 63A  do 71/2 – donošenje zaključka

	4. 
	Zaključak o zamjeni table imena Hrvatski dom Markuševec (stradala u nevremenu) – donošenje zaključka

	5. 
	Pitanja, prijedlozi i obavijesti




Ad1. Zaključak o prioritetima za Plan komunalnih aktivnosti Gradske četvrti Podsljeme za 2027. – donošenje zaključka

Uvodno obrazloženje iznosi predsjednica Vijeća.

U raspravi sudjeluju: Antonia Antolović, Josip Kobasić, Brankica Habijanec, Antonio Grivić, Mario Jurin i Snježana Punjek, 

Vijeće jednoglasno donosi


Zaključak  o prioritetima za Plan komunalnih aktivnosti Gradske četvrti Podsljeme za 2027. – donošenje zaključka

(Zaključak se prilaže ovom zapisniku i njegov je sastavni dio.)


Ad2. Izvješće o radu Vijeća Mjesnog odbora Markuševec u 2025. godini

Uvodno obrazloženje iznosi predsjednica Vijeća.

U raspravi sudjeluju: Antonia Antolović, Josip Kobasić, Brankica Habijanec, Antonio Grivić, Mario Jurin i Snježana Punjek, 

Vijeće jednoglasno usvaja Izvješće  o radu Vijeća Mjesnog odbora Markuševec u 2025. godini

(Izvješće se prilaže ovom zapisniku i njegov je sastavni dio.)


Ad3. Zaključak o izgradnji vodoopskrbnog cjevovoda u ulice Deščevec od 63A  do 71/2 – donošenje zaključka

Uvodno obrazloženje iznosi predsjednica Vijeća.

U raspravi sudjeluju: Antonia Antolović, Josip Kobasić, Brankica Habijanec, Antonio Grivić, Mario Jurin i Snježana Punjek, 

Vijeće jednoglasno donosi

Zaključak  o izgradnji vodoopskrbnog cjevovoda u ulice Deščevec od 63A  do 71/2 – donošenje zaključka

(Zaključak se prilaže ovom zapisniku i njegov je sastavni dio.)


Ad4. Zaključak o zamjeni table imena Hrvatski dom Markuševec (stradala u nevremenu) – donošenje zaključka

Uvodno obrazloženje iznosi predsjednica Vijeća.

U raspravi sudjeluju: Antonia Antolović, Josip Kobasić, Brankica Habijanec, Antonio Grivić, Mario Jurin i Snježana Punjek, 

Vijeće jednoglasno donosi

Zaključak  o zamjeni table imena Hrvatski dom Markuševec (stradala u nevremenu) – donošenje zaključka

(Zaključak se prilaže ovom zapisniku i njegov je sastavni dio.)


Ad5. Pitanja, prijedlozi i obavijesti

Predsjednica Vijeća izvijestila je nazočne o aktivnostima i zaprimljenim dopisima u razdoblju od prethodne do ove sjednice:

Predsjednica Vijeća izvijestila je nazočne o zaprimljenim upitima i provedenim aktivnostima:
1. B.P. – prijava opasnosti od pada crijepa s krova privatnog objekta nakon oluje; stranka upućena na nadležne službe (112, vatrogasci, komunalno redarstvo). 
1. K.P. – prijava oštećene ograde dječjeg igrališta Brežovanka; pokrenuta komunikacija radi daljnjeg rješavanja s ravnateljicom DV Markuševec, uneseno u plan PKA
1. M.C. i A.M. – prijava opasnih stabala u ulici Bačunski krč; prijave proslijeđene nadležnim službama te je zaprimljena informacija da je stanje sanirano, o čemu su podnositeljice obaviještene. 
1. B.L. – prijava opasnih stabala na Markuševečkom groblju; upit proslijeđen nadležnim službama na postupanje. Do danas stabla nisu sanirana i dalje prijete posjetiteljima groblja i imovini.
1. N.K. – upiti vezani uz prometnu signalizaciju i sigurnost prometa na Markuševečkoj cesti i okolnim ulicama; dostavljen odgovor te upućena požurnica nadležnim tijelima. 
1. J.R. – prijava oštećenja kolnika u ulici Utovec; dio saniran, dok je za dio utvrđeno da se nalazi na privatnoj čestici te nije u nadležnosti Grada. 
1. I.M. – prijedlog uvođenja jednosmjernog prometa u ulicama Ivlje i Kotov Breg; raspravljeno na sjednici, uz zaključak da je za realizaciju potrebna suglasnost stanovnika i nadležnih službi. 
1. Zaprimljeno očitovanje nadležnog sektora vezano uz prometnu signalizaciju u ulici Vumelje, kojim se utvrđuje da predmetna lokacija nije u nadležnosti Grada Zagreba.
1. Zaprimljeno nekoliko zahtjeva za jednokratan najam prostora – svi odobreni
1. Predsjednica je stupila u kontakt s izvođačima radova na dvorani koji ugrađuju multimediju te dobila informaciju da će radovi biti gotovi do 10. svibnja. S izvođačima je dogovoreno da će omogućiti neku vrstu edukacije. Doznala je što je od multimedije uključeno te da projektor i platno koji su bili u planu nisu uključeni. Vijećnici su nakon kratke rasprave zaključili da je potrebno zatražiti oboje, na slijedećoj sjednici donijeti će zaključak o navedenom.
1. Od strane korisnika dvorane dobivena je informacija da su oštećena vrata od dvorane obavještena gradska četvrt i domar, radi se na sanaciji. 
1. Poslan je upit od strane Predsjednice za održavanje i čišćenje prostora Hrvatskog doma Markuševec. Nije stigao odgovor.
1. Predsjednica je ponovo nakon gotovo mjesec dana poslala upit gradskim grobljima i komunalnom redarstvu zbog stanja na groblju. 

Sjednica je završila u 20,30 sati.

KLASA: 024-08/26-003/812
URBROJ: 251-13-11-4/009-26-2
Zagreb, 20. travnja 2026.

Zapisnik uredila:
Mirela Gašpert Bertić
Predsjednica
Vijeća Mjesnog odbora Markuševec
Antonia Antolović

		

													
	Na temelju članka 16. Pravila Mjesnog odbora Markuševec, Vijeće Mjesnog odbora Šestine, na 11. sjednici, 20. travnja 2026., donijelo je
 

Z A K LJ U Č A K
o prioritetima za Plan komunalnih aktivnosti 
Gradske četvrti Podsljeme u 2027.  


1. Vijeće Mjesnog odbora Markuševec raspravljalo je o prioritetima za Plan komunalnih aktivnosti Gradske četvrti Podsljeme u 2027. 

2. Vijeće je nakon rasprave donijelo sljedeće prioritete za Plan komunalnih aktivnosti na području Mjesnog odbora Markuševec: 

a) Opremanje dječjeg igrališta u parku Brežovanka – postavljanje pješčanika s poklopcem i nadstrešnicom, Brežovanka 2
b) Postavljanje ograde u parku Brežovanka na sjevernoj strani, Brežovanka 2
c) Opremanje dječjeg igrališta u parku Bačun – postavljanje dvije nove sprave (veći tobogan i pješčanik), Markuševečka cesta 38
d) Popravak ograde kod ambulante u Centru Markuševca, Brežovanka 2
e) Hortikulturno uređenje okoliša ispod autobusne stanice, linije 205 u centru Markuševca, Trg Sv. Šimuna
f) Uređenje dječjeg parka Klinovec – postavljanje sprave vrtuljak i tobogan, hortikulturno uređenje

3. Ovaj zaključak dostaviti će se Vijeću Gradske četvrti Podsljeme i Gradskom uredu za mjesnu samoupravu, promet, civilnu zaštitu i sigurnost.    

KLASA: 024-08/26-003/812
URBROJ: 251-13-11-4/009-26-3
Zagreb, 20. travnja 2026.
Predsjednica
Vijeća Mjesnog odbora Markuševec
Antonia Antolović



Na temelju članka 99. stavka 1. točke 7. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21 - pročišćeni tekst i 16/22), Vijeće Mjesnog odbora Markuševec na 11. sjednici, održanoj 20. travnja 2026. donijelo je 


IZVJEŠĆE O RADU

Vijeća Mjesnog odbora Markuševec za 2025. godinu



U 2025. godini Vijeće Mjesnog odbora održalo je ukupno 7 sjednica na kojima je donijelo ukupno 45 Zaključaka od 54 točaka dnevnog reda, 1 Plan potreba, 1 Financijski plan i 1 Plan malih komunalnih akcija.
Osnovne djelatnosti bile su usmjerene na poboljšanje infrastrukturnih problema, donošenje akata Vijeća i sudjelovanje u donošenju odluka Skupštine Grada, gradonačelnika i gradskih upravnih tijela.
Vijeće je donoseći zaključke nastojalo što uspješnije pridonositi rješavanju problema svih građana na svom području. Na sjednicama se raspravljalo o različitim problemima i prijedlozima koje su davala vijeća mjesnih odbora, građani, udruge građana i institucije kao što su škole, dječji vrtići i slično.
Vijeće je u 2025. godine sredstva iz Plana potreba za aktivnostima, programima i projektima unapređenja kvalitete života građana Mjesnog odbora Markuševec utrošilo na: Radionicu „Zasviraj tamburu (barem) na jedan dan“ te za podmirivanje troškova ozvučenja „Zelene večeri“.


PREDSJEDNICA VIJEĆA
Predsjednica je redovito sazivala sjednice Vijeća, predlagala dnevni red i predsjedavala na svim sjednicama. Usko je surađivala s predsjednikom Vijeća Gradske četvrti Podsljeme u sastavljanju dnevnog reda, te je prisustvovala sastancima koordinacije za rad Vijeća mjesnih odbora.


POTPREDSJEDNICA/POTPREDSJEDNIK VIJEĆA
Pomagala/pomagao je predsjednici Vijeća, te obavljala/obavljao i sve poslove koji su joj/mu
povjereni. Sudjelovala/sudjelovao je u pripremi prioriteta za 2026. godinu.


ČLANOVI VIJEĆA
Članovi Vijeća svoj rad su realizirali prvenstveno putem sjednica Vijeća na koje su se uglavnom redovito odazivali.

Članovi Vijeća su na sjednicama raspravljali i izjašnjavali se o svim pitanjima koja su bila na
dnevnom redu, davali su razne inicijative, prijedloge i postavljali pitanja radi poboljšanja
života građana na svom području.





ZAKLJUČNE OCJENE
Vijeće je u radu nastojalo što je moguće više detektirati i riješiti probleme na svom području.





KLASA: 024-08/26-003/812
URBROJ: 251-13-11-4/009-26-4
Zagreb, 20. travnja 2026.



Predsjednica
Vijeća Mjesnog odbora Markuševec

Antonia Antolović
 



Na temelju članka 100. Statuta Grada Zagreba (Službeni glasnik Grada Zagreba (23/16, 2/18, 23/18, 3/20, 3/21, 11/21 – pročišćeni tekst, 16/22), Vijeće Mjesnog odbora Markuševec,  na 11. sjednici, 20. travnja 2026., donijelo je
	
 


Z A K LJ U Č A K
o izgradnji vodoopskrbnog cjevovoda u ulici Deščevec od 63A do 71/2  


1. Vijeće je raspravljalo o zahtjevu građanke za izgradnju vodoopskrbnog priključka za objekt u ulici Deščevec od 63A do 71/2 i izgradnji vodoopskrbnog cjevovoda u dijelu ulice kako bi se omogućio traženi priključak.      

2. Vijeće podržava inicijativu za izgradnju vodoopskrbnog cjevovoda u dijelu ulice Deščevec od kućnog broja 63A do 71/2 te predlaže nadležnim službama pokretanje potrebnih postupaka za realizaciju istog. 

3. Ovaj zaključak dostaviti će se Vijeću Gradske četvrti Podsljeme i  Gradskom uredu za mjesnu samoupravu, promet, komunalne poslove, civilnu zaštitu i sigurnost. 


KLASA: 024-08/26-003/812
URBROJ: 251-13-11-4/025-26-5
Zagreb, 20. travnja 2026. 
				

                
                         PREDSJEDNICA VIJEĆA
 							MJESNOG ODBORA MARKUŠEVEC

                   Antonia Antolović 
						   
								                                    	


Na temelju članka 100. Statuta Grada Zagreba (Službeni glasnik Grada Zagreba (23/16, 2/18, 23/18, 3/20, 3/21, 11/21 – pročišćeni tekst, 16/22), Vijeće Mjesnog odbora Markuševec,  na 11. sjednici, 20. travnja 2026., donijelo je
	
 


Z A K LJ U Č A K
o zamjeni table imena Hrvatski dom Markuševec (stradala u nevremenu)   


1. Vijeće je raspravljalo o potrebi za zamjenom table na objektu Hrvatski dom u Markuševcu koja je stradala u nevremenu.    

2. Vijeće traži postavljanje nove table s natpisom na Hrvatski dom Markuševec, Trg svetog Šimuna 5 jer je navedeni stradao u nevremenu.  

3. Ovaj zaključak dostaviti će se Gradskom uredu za mjesnu samoupravu, promet, komunalne poslove, civilnu zaštitu i sigurnost. 


KLASA: 024-08/26-003/812
URBROJ: 251-13-11-4/025-26-6
Zagreb, 20. travnja 2026. 
				

                
                         PREDSJEDNICA VIJEĆA
 							MJESNOG ODBORA MARKUŠEVEC

                   Antonia Antolović 
						   
								                                    	

